ZMLUVA u dodávateľa č. .......................

**ZMLUVA u objednávateľa č. . xxxx/2022/LSR**

o vykonaní previerky dokumentácie systému lesného hospodárstva, o vykonaní auditu pre certifikáciu zhody systému s normou FSC a o dohľadových auditoch pre udržanie certifikátu

uzavretá v zmysle ust. § 269 ods.2 Obchodného zákonníka č. 513/1991 Zb. v znení neskorších zmien a doplnkov

medzi:

|  |  |  |
| --- | --- | --- |
| Objednávateľ | : | **LESY Slovenskej republiky, štátny podnik** (ďalej len "Objednávateľ") |
| Sídlo | : | Námestie SNP č.8, 975 66 Banská Bystrica |
|  |  | Zápis v Obchodnom registri Okresného **súdu Banská Bystrica,** Oddiel: Pš, vložka č.: 155/S |
| Zastúpené | : | **Ing. Ján Marhefka – generálny riaditeľ** |
| IČO  IČ DPH | :  : | 36 038 351  SK2020087982 |
| Bankové spojenie | : | IBAN SK77 0200 0000 0000 0680 6312  SWIFT code: SUBASKBX |

a

|  |  |  |
| --- | --- | --- |
| Poskytovateľ | : | **..................................** (ďalej len „Poskytovateľ“) |
| Sídlo | : | .......................................... |
|  |  | Zápis v Obchodnom registri ............................... |
| Zastúpené | : | **..........................................** |
| IČO IČ DPH | : : | .......................................... .......................................... |
| Bankové spojenie | : | .......................................... |

**ČLÁNKY ZMLUVY**

ČLÁNOK I PREDMET ZMLUVY 3

ČLÁNOK II PRÁVA A POVINNOSTI POSKYTOVATEĽA 3

ČLÁNOK III PRÁVA A POVINNOSTI OBJEDNÁVATEĽA 4

ČLÁNOK IV ZMLUVNE DOHODNUTÁ CENA 5

ČLÁNOK V Rozsah a TERMÍNY POSKYTOVANÝCH ČINNOSTÍ 6

ČLÁNOK VI PLATOBNÉ PODMIENKY 7

ČLÁNOK VII úrok z omeškania 7

ČLÁNOK VIII ZÁVEREČNÉ USTANOVENIA 8

# ČLÁNOK I PREDMET ZMLUVY

Predmetom tejto zmluvy je zabezpečenie vykonania previerky dokumentácie systému lesného hospodárstva, vykonanie previerky pre certifikáciu zhody systému kvality s normou FSC podľa FSC medzinárodného štandardu a dohľadových auditov pre udržanie certifikátu a to za podmienok špecifikovaných v nasledujúcich článkoch tejto zmluvy samostatne na Organizačnej zložke OZ Podunajsko a samostatne na Organizačnej zložke OZ Poľana počas jedného cyklu platnosti certifikátu.

# ČLÁNOK II PRÁVA A POVINNOSTI POSKYTOVATEĽA

1. Poskytovateľ v rámci plnenia zmluvy vykoná hodnotenie v troch fázach – Predcertifikačný audit a Certifikačný audit pred vydaním certifikátu a Dohľadový audit počas jeho platnosti:
2. Certifikačný audit:
3. Verejné konzultácie s tretími stranami po obdržaní podpísaného formuláru – Súhlas s hodnotením (plán auditu) – hlavný audit
4. Previerku súčasného stavu dokumentácie systému obhospodarovania lesov
5. Vyhodnotenie činností Objednávateľa vo vzťahu k požiadavkám štandardu FSC,
6. Vyhotovenie písomnej certifikačnej správy o vyhodnotení a o prípadných nevyhnutných nápravných opatreniach v tomto systéme na dosiahnutie akceptovateľnej zhody s týmito požiadavkami.
7. Zabezpečenie nezávislej recenzie certifikačnej správy
8. Vydanie certifikátu (v slovenskej 2x a anglickej 1x jazykovej verzii) o zhode systému lesného hospodárenia Objednávateľa s požiadavkami FSC štandardu v prípade úspešného dokončenia auditu.
9. Vydanie FSC Logo Pack so vzormi FSC štítkov alebo ich sprístupnenie na webových stránkach FSC
10. Na udržanie certifikátu vydaného na dobu platnosti 5 rokov sa vykoná Dohľadový audit v ročných intervaloch:
11. Vyhodnotenie previerky vykonanej v ročných intervaloch
12. Vyhotovenie písomnej certifikačnej správy o vyhodnotení a o prípadných nevyhnutných nápravných opatreniach v tomto systéme na udržanie zhody s týmito požiadavkami
13. Poskytovateľ starostlivo vyberie členov previerkového tímu s ohľadom na ich spôsobilosť vzhľadom na obchodné činnosti Objednávateľa a najneskôr 14 dní pred prvým termínom uvedeným v článku V tejto zmluvy oznámi ich mená Objednávateľovi.
14. Poskytovateľ bude zachovávať prísnu dôvernosť o všetkých informáciách získaných v rámci plnenia zmluvy, či už sa jedná o informácie v písomnej alebo v ústnej podobe, bude ich používať len pre zmluvné účely a nebude ich odovzdávať žiadnej v tejto zmluve neuvedenej tretej strane bez predchádzajúceho písomného súhlasu Objednávateľa a/alebo neumožní ich sprístupnenie tretej strane.
15. Poskytovateľ bude akceptovať zodpovednosť za prípadne škody spôsobené Objednávateľovi jeho zamestnancami alebo osobami, ktoré použije na plnenie zmluvy.
16. Poskytovateľ zašle Objednávateľovi s dostatočným časovým predstihom (minimálne 14 dní) Súhlas s hodnotením (plán auditu), ktorého súčasťou bude potvrdenie predpokladaného dátumu, dĺžky a rozsahu hodnotiaceho auditu (predcertifikačný, certifikačný a dohľadový).
17. V prípade udelenia Závažnej požiadavky na nápravu (PNN – Major CAR) z dôvodu závažného nesúladu s FSC štandardom sa vykoná Mimoriadny audit za účelom kontroly nápravných a preventívnych opatrení a na uzavretie Závažnej PNN.
18. Poskytovateľ navrhne pozastavenie alebo zrušenie certifikátu ak Objednávateľ nerieši požiadavky na nápravu v dohodnutých termínoch.

# 

# ČLÁNOK III PRÁVA A POVINNOSTI OBJEDNÁVATEĽA

1. Objednávateľ súhlasí so zverejnením základných informácií Objednávateľa poskytnutých tretím stranám za účelom verejného pripomienkovania činností Objednávateľa.
2. Objednávateľ umožní Poskytovateľovi prístup ku všetkým písomným alebo ústnym informáciám, ktoré sa týkajú jeho systému obhospodarovania lesa podľa požiadaviek Poskytovateľa.
3. Objednávateľ zabezpečí kanceláriu za účelom vykonania previerky a technické vybavenie podľa dohody.
4. Objednávateľ menuje jedného svojho pracovníka ako svojho splnomocneného zástupcu voči pracovníkom Poskytovateľa a umožní v obvyklých pracovných hodinách prístup do všetkých príslušných priestorov vo vnútri svojej organizácie v rozsahu potrebnom na vykonanie previerky systému obhospodarovania lesa.
5. Objednávateľ umožní akreditačným pracovníkom FSC v sprievode audítorov Poskytovateľa zúčastniť sa auditov a umožní prístup ku všetkým písomným alebo ústnym informáciám, ktoré sa týkajú jeho systému obhospodarovania lesa.
6. Pred zahájením plnenia tejto zmluvy môže Objednávateľ písomne vzniesť odôvodnené námietky voči pracovníkom Poskytovateľa a recenzentom správy ohľadom ich spôsobilosti alebo nezaujatosti, a to do 3 dní po obdržaní písomnej správy o ich menovaní Poskytovateľom.
7. Objednávateľ sa môže písomne obrátiť so sťažnosťou na správanie pracovníkov Poskytovateľa v priebehu plnenia zmluvy.
8. Objednávateľ súhlasí s odovzdaním záverečnej správy z auditov pre FSC. Objednávateľ súhlasí so sprístupnením Verejnej časti správy z hlavného a dohľadových auditov verejnosti.
9. Objednávateľ súhlasí, bez nutnosti uzavretia samostatnej dohody, s prípadnou zmenou výšky poplatku Annual Accreditation Fee (AAF) počas trvania platnosti zmluvy podľa sadzobníka FSC.
10. V prípade schválenia národného FSC štandardu sa Objednávateľ zaväzuje v rámci 12 mesiacov po schválení týchto štandardov prispôsobiť svoje postupy a aktivity tak, aby boli v zhode so schváleným národným FSC štandardom. Na posúdenie súladu hospodárenia sa použije tento schválený národný FSC štandard miesto FSC medzinárodného štandardu upraveného pre podmienky SR.
11. Objednávateľ súhlasí so zverejnením údajov o spoločnosti o udelení certifikátu v časopise Kvalita a na internetovej stránke poskytovateľa a FSC.
12. Objednávateľ súhlasí so zverejnením pozastavenia alebo zrušenia platnosti certifikátu na internetovej stránke poskytovateľa.
13. Objednávateľ sleduje FSC politiku o použití chemických prípravkov v certifikovaných lesoch – FSC-DIS-01-006. Príloha A definuje úplný zoznam chemikálií klasifikovaných ako vysoko rizikové, a preto nie je povolené ich používať. Zoznam bude aktualizovaný vždy k 1. januáru. V prípade, že sa v zozname nachádza chemikália alebo konkrétne zloženie, ktoré Objednávateľ používa, potom môže túto novo uvedenú zložku používať iba do konca daného roka. Žiadateľ môže požiadať o výnimku na jej použitie prostredníctvom certifikačnej organizácie a môže ju opätovne použiť až po schválení výnimky. Žiadosť a povolenie výnimky na použitie FSC zakázaných chemikálií sa riadi samostatnými postupmi a je spoplatnené osobitne.
14. Prípadné použitie obchodnej značky FSC je Objednávateľ povinný dať si schváliť ešte pred jeho použitím.

# ČLÁNOK IV ZMLUVNE DOHODNUTÁ CENA

1. Ceny dohodnuté za činnosti:

Celková maximálna cena zákazky je ........................€ bez DPH v nasledovnom členení:

|  |  |  |
| --- | --- | --- |
| Audit: |  |  |
| Predcerti-fikačný | 1. preštudovanie dokumentácie, vykonanie previerky, vypracovanie správy   OZ Podunajsko  OZ Poľana | * EUR * EUR |
| Certifikačný | 1. verejná konzultácia s tretími stranami, preštudovanie dokumentácie, vykonanie certifikačnej previerky, spracovanie dokumentácie, vypracovanie záverečnej správy, vypracovanie nezávislej recenzie správy   OZ Podunajsko  OZ Poľana | * EUR * EUR |
| 1. FSC Logo Pack (alebo internetový prístup) | - |
| Dohľadový | 1. preštudovanie dokumentácie, vykonanie certifikačnej previerky, spracovanie dokumentácie, vypracovanie záverečnej správy   OZ Podunajsko  OZ Poľana | * EUR * EUR |
| Počas platnosti certifikátu sa vykonajú 4 dohľadové audity v ročných intervaloch. | | |
| Ročné poplatky za registráciu a udržanie certifikátu: | |  |
| 1. Technical Support Fee (TSF) – administratívny poplatok   OZ Podunajsko  OZ Poľana | | - EUR  - EUR |
| 1. Annual Accreditation Fee (AAF) – akreditačný poplatok   OZ Podunajsko  OZ Poľana | | * EUR * EUR |

Uvedené ceny za audity zahŕňajú všetky ostatné neuvedené poplatky ako napríklad cestovné, stravné, nocľažné a pod.

K jednotlivým sumám za činnosti podľa odstavca 1. tohto článku sa bude účtovať DPH v zákonom stanovenej výške.

1. V prípade pozastavenia certifikátu sú poplatky TSF a AAF splatné aj bez vykonania dohľadového auditu.
2. Poplatok AAF stanovuje FSC International, jeho výška nie je ovplyvniteľná žiadnou zo zmluvných strán a bude fakturovaný vo výške stanovenej FSC bez doplnenia tejto zmluvy. V prípade odlišnej sumy od sumy uvedenej v odstavci (1) tohto článku, bude táto osobitne uvedená vo faktúre.

# ČLÁNOK V Rozsah a TERMÍNY POSKYTOVANÝCH ČINNOSTÍ

1. Táto zmluva sa uzatvára na dobu určitú: odo dňa účinnosti tejto zmluvy do vykonania štvrtého Dohľadového auditu v zmysle článku II ods. 3 tejto zmluvy.
2. Predcertifikačné audity budú vykonané najneskôr do 31.12.2022 s ohľadom na termíny uvedené v odseku 4. tohto článku
3. Verejná konzultácia po obdržaní podpísaného formulára Súhlas s hodnotením (Plán auditu) v trvaní minimálne 4 týždne pred vykonaním certifikačného auditu
4. Certifikačný audit: preskúmanie dokumentácie a terénna pochôdzka u Objednávateľa, analýza výsledkov a ich prezentácia Objednávateľovi, termín vykonania certifikačného auditu najneskôr do 15.2.2023.
5. Prvý návrh záverečnej správy do dvoch týždňov po terénnej pochôdzke
6. Nezávislé posúdenie správy dva týždne po obdržaní pripomienok k prvému návrhu konečnej správy nezávislými recenzentami
7. Vydanie certifikátu do 12 týždňov po terénnej pochôdzke hlavného auditu ak neboli udelené Závažné požiadavky na nápravu
8. Následný audit: preskúmanie dokumentácie a terénna pochôdzka u Objednávateľa, analýza výsledkov a ich prezentácia Objednávateľovi.
9. Rozsah a termín Mimoriadneho auditu sa dohodne podľa závažnosti porušenia a potrebných nápravných opatrení zaslaním formulára – Súhlas s hodnotením (Plán auditu)
10. Správa z auditu zaslaná na schválenie do troch týždňov od poslednej terénnej pochôdzky, definitívna správa do 5 týždňov.

# ČLÁNOK VI PLATOBNÉ PODMIENKY

1. Na základe zmluvne dohodnutej ceny, viď článok IV. tejto zmluvy, budú Poskytovateľom vystavované faktúry po vykonaní činností uvedených v článku IV tejto zmluvy samostatne za OZ Podunajsko a samostatne za OZ Poľana.
2. Splatnosť vystavených faktúr je do 14 dní od dátumu doručenia faktúry objednávateľovi. Uvedené sa nevzťahuje k faktúre za certifikačný audit pri ktorej je dňom splatnosti deň po doručení certifikátu (minimálne v digitálnej podobe) objednávateľovi.

# ČLÁNOK VII úrok z omeškania

1. Za omeškanie platby faktúry zaplatí Objednávateľ úrok z omeškania podľa Obchodného zákonníka § 369 ods. 1.
2. Ak nebude po 30 dňoch po splatnosti faktúry vykonané jej preplatenie zo strany Objednávateľa, má Poskytovateľ právo prerušiť ďalšiu naväzujúcu činnosť až do termínu preplatenia príslušnej faktúry a zodpovedajúceho úroku z omeškania.
3. Objednávateľ má nárok na zmluvnú pokutu v prípade omeškania poskytovateľa s vykonaním činnosti - auditu vo výške 0,03 % z ceny danej činnosti dohodnutej v zmysle článku IV ods. 1 tejto zmluvy za každý deň omeškania s jej vykonaním. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

# ČLÁNOK VIII ZÁVEREČNÉ USTANOVENIA

1. Vzťahy vyplývajúce z tejto zmluvy a právne vzťahy s ňou súvisiace sa riadia právnym poriadkom Slovenskej republiky a ustanoveniami Obchodného zákonníka.
2. Táto zmluva vstupuje do platnosti podpisom zmluvy a účinnosť nadobúda dňom nasledujúcim po dni jej zverejnenia v zmysle zákona č. 546/2010 Z.z. Tým nie sú v žiadnom rozsahu dotknuté ustanovenia článku II bod 5 tejto zmluvy (dôvernosť údajov).
3. Návrhy dodatkov sú oprávnené predkladať obidve zmluvné strany pri dodržaní písomnej formy.
4. Zmluva je vyhotovená v piatich rovnopisoch, z ktorých poskytovateľ dostane dva a objednávateľ tri.
5. Túto zmluvu je možné vypovedať bez udania dôvodu v 1 mesačnej výpovednej lehote, ktorá začína plynúť prvým dňom mesiaca nasledujúcim po doručení výpovede.
6. Poskytovateľ je oprávnený postúpiť pohľadávky a iné práva vyplývajúce z tejto zmluvy voči LESOM Slovenskej republiky, štátny podnik len po ich predchádzajúcom súhlase.
7. Neoddeliteľnou súčasťou zmluvy sú ..........................................(*dokumenty bezprostredne súvisiace s predmetom zmluvy*)

V Banskej Bystrici, dňa ............................ V ...................., dňa ............................

|  |  |  |
| --- | --- | --- |
|  |  |  |
| Ing. Ján Marhefka  generálny riaditeľ  LESY Slovenskej republiky, štátny podnik  Objednávateľ | I | ......................................  ......................................  ......................................  Poskytovateľ |